Kombinácia liekov
Dobrý deň,
Chcem sa opýtať, či sa môže užívať Alventa 75 mg, ktorú beriem dlhodobo spolu s antibiotikami Zinnat 500 mg. 
Okrem toho spolu s Alventou bežne užívam na hypertenziu Prestilol 5mg/5mg+ Medospir 25mg ráno a večer antihistaminiká Zenari 5 mg a Milurit 300mg.
Sú tieto liekové kombinácie ok?
Dobrý deň
Ďakujeme za Vašu otázku
Pri súčasnom užívaní liekov Alventa a Zinnat nebola pozorovaná žiadna interakcia. Ich súčasné užívanie je možné. Taktiež je možné aj užívanie lieku Zinnat s liekmi Prestilol, Medospir, Zenaro a Milurit.
Pri súčasnom užívaní liekov Alventa, Prestilol, Milurit a Medospir bolo pozorovaných viacero stredne závažných interakcii. Ak uvedené lieky užívate dlhodobo a nemáte žiadne ťažkosti, liečba je pravdepodobne nastavená správne. V prípade, že predpisujúci lekár bol informovaný o užívaných liekoch, zvážil tieto interakcie a prispôsobil nastavenej terapii dávkovanie. Pokiaľ však lieky predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
Prajem pekný zvyšok dňa
S pozdravom, PharmDr. Lucia Kubáňová